Heterosexismo

Le heterosexismo es un systema de attitudes, preoccupationes, e discriminationes in favor de sexualitate e relationes inter personas de sexos opposite. Illo pote includer le presumption que altere personas son heterosexual o que attractiones inter personas de sexos opposite son le sol norma (heteronormativitate) e superior igitur.


Ben que le heterosexismo es frequentemente definite como discrimination anti-gay o prejudicio per personas heterosexual, personas de qualcunque orientation sexual pote haber iste attitudes e preoccupationes, que pote formar parte de un odio internalisate de su proprie orientation sexual. Heterosexismo como discrimination subordina le personas gay, bisexual, asexual, e altere minoritates sexual como civitanos del grado secunde in reguarda a varie derectos legal e civil, opportunitates economic, e formas de equalitate  social in multe jurisdictiones e societates del mundo. Le heterosexismo es frequentemente connexe al homophobia.

Categoria:Discrimination
Categoria:LGBT